סטיבן ספילברג

סטיבן אלן ספילברג (באנגלית: Steven Allan Spielberg‏; נולד ב-18 בדצמבר 1946) הוא במאי, תסריטאי ומפיק טלוויזיה וקולנוע יהודי-אמריקאי. זוכה שני פרסי אוסקר לבמאי הטוב ביותר ושני פרסי גלובוס הזהב. ספילברג הוא אחד מהבמאים המצליחים והמוערכים ביותר בתולדות הוליווד בכל הזמנים. הפקותיו מגוונות: משוברי קופות נוסחתיים, שגיבוריהם הם דינוזאורים ממוחשבים ("פארק היורה"), עד יצירה בת שלוש שעות המצולמת בשחור לבן ומציגה את השואה ("רשימת שינדלר"). בשנת 2004 תואר, בין השאר מעל דפי מגזין הבידור "פרמייר", כאישיות המשפיעה ביותר בהוליווד. זכה פעמיים בפרס אוסקר לבמאי הטוב ביותר, עבור הסרטים "רשימת שינדלר" ו"להציל את טוראי ריאן". הצלחותיו הקולנועיות באו לידי ביטוי גם במימד הכלכלי. לפי מגזין פורבס, מוערך הונו בכ-3.6 מיליארד דולר (נכון לספטמבר 2018). ספילברג נולד בסינסינטי, אוהיו שבארצות הברית למשפחה יהודית. הוריו היו ארנולד ספילברג (1917–2020), מהנדס חשמל במקצועו, וליאה אדלר (לבית פוסנר) (1920–2017) שהייתה בעלת מסעדה ופסנתרנית. הם העניקו לו, יחד עם שמו הידוע, את השם היהודי "שמואל". מילדותו אהב לצפות בקולנוע וליצור קולנוע, צילם עם חבריו סרטי 8 מ"מ עוד בהיותו נער (סרטים אלו צורפו כתוספת לגרסת ה-DVD של "להציל את טוראי ריאן"). ב־1968, כשהיה בן 21, הציג את סרטו הקצר הראשון. הוא החל בעבודה בטלוויזיה, וביים מספר סרטי וסדרות טלוויזיה, לרבות כמה מפרקי "קולומבו" (סדרה בלשית בה כיכב פיטר פאלק). ב־1971 הציג את סרטו הראשון באורך מלא - "Duel" (דו-קרב באנגלית). הסרט צולם במקור לטלוויזיה, ולא הוצג על מסך הקולנוע בארצות הברית. הסרט, באורך של 73 דקות, הציג את השחקן דניס ויבר כאיש תמים הנקלע לכביש באזור שומם, ונרדף על ידי משאית ענקית ומסתורית. כבר בסרט זה הציג כמה מאיכויותיו כבמאי, והסרט הפך לסרט פולחן עם השנים. לאור הביקורות המוצלחות ספילברג נשלח לצלם עוד מספר סצנות, הסרט הוארך והוקרן ב-1972 בהקרנות מסחריות על מסכי הקולנוע באירופה. אחותו היא התסריטאית אן ספילברג. לאחר הצלחתו של "Duel" החל ספילברג לעבוד בתעשיית הקולנוע. סרטו הראשון היה "שוגרלנד אקספרס" בכיכובה של גולדי הון, בסרט אשר התבסס על מקרה אמיתי - אסיר נמלט ואשתו יצאו לקבל חזקה על בנם שנמסר לאימוץ. סרט זה זכה בהצלחה בביקורת ובקופה שאפשרה לו להתקדם לעבר הפרויקט הבא - "מלתעות", סרט אימה על פי ספרו של פיטר בנצ'לי. בסרט מתוארת עיירת נופש קטנה הנרדפת על ידי כריש ענק. זו הייתה הצלחתו הקופתית הגדולה הראשונה של ספילברג, והכנסות הסרט עלו על מאה מיליון דולר. כבר בסרטים אלה ניכרים המרכיבים אשר יהפכו ל"נוסחה" של ספילברג, עליה יחזור שוב ושוב בצורות שונות בהצלחה רבה - ההתמודדות עם גורם גדול מהחיים ועל-טבעי (המשאית ב-"Duel", הכריש ב"מלתעות", הדינוזאורים ב"פארק היורה" ואלוהים עצמו ב"שודדי התיבה האבודה"), מוסר ההשכל לפיו אל לו לאדם להתערב יתר על המידה במעשי הבריאה ("פארק היורה", "שודדי התיבה האבודה", ואפילו "דו"ח מיוחד" בו נכשל ניסיון למנוע פשעים באמצעות קריאת מחשבות), הצגת הגיבור כ"כל אדם" אמריקני (הבלטת מלחמתו בגורם זר - כריש, חייזרים, נאצים, דינוזאורים. כולם לא אמריקנים או אף אנטי-אמריקנים), שחזור מדויק של אלמנט טבעי או תקופתי יוצא דופן (הצגת דמויות "אמיתיות" של כריש ענק, דינוזאורים, חייזרים, או אף נאצים "אמיתיים" ב"שודדי התיבה האבודה" וב"אינדיאנה ג'ונס ומסע הצלב האחרון"), תוך שימוש נרחב באפקטים מיוחדים. מרכיבים אלו שוכללו בסרטו הבא "מפגשים מהסוג השלישי" בו פוגש הגיבור הכול אמריקני ריצ'רד דרייפוס חייזרים, תוך שהוא נאבק בממסד המנסה למנוע ממנו את הפגישה. גם סרט זה היה להצלחה קופתית וזכה למעמד של "סרט פולחן" אצל אוהבי המדע הבדיוני. לאחר סרט זה נתקל ספילברג בכישלונו הראשון, קומדיית המלחמה "1941". לאחר כישלון "1941" ביים ספילברג מספר להיטי ענק, אשר ביססו את מעמדו כבמאי מוביל בהוליווד מבחינת הפופולריות והרווחיות של סרטיו. "שודדי התיבה האבודה" (הראשון בסדרת סרטי אינדיאנה ג'ונס), "אי.טי. - חבר מכוכב אחר", ו"פולטרגייסט" מילאו את אולמות הקולנוע בשנות השמונים, וכך עשה "פארק היורה" בשנות התשעים. סרטים אלו מהווים בידור הוליוודי טהור, בעלי עלילה מהירה, אפקטים מרשימים, ופונים אל טווח גילים רחב. ניסיונותיו ליצור סרטים בעלי עומק, החלו עם "הצבע ארגמן", ו"אימפריית השמש", פנו לקהל מבוגר יותר ועסקו בנושאים חברתיים קשים, כגון היחס אל האוכלוסייה האפרו-אמריקנית. שני סרטיו המשמעותיים ביותר מבחינה זו הם "רשימת שינדלר" שבו הציג את סיפורו של אוסקר שינדלר, תוך שחזור של החיים בגטו, והשמדת היהודים במחנה העבודה פלאשוב, ו"להציל את טוראי ריאן" אשר כלל סצנת פתיחה מרשימה וארוכה ששחזרה את הפלישה לנורמנדי במלחמת העולם השנייה. שני סרטים אלו זיכו אותו בפרס האוסקר לבמאי הטוב ביותר (הראשון עבור הבמאי לאחר למעלה מ-20 שנות יצירה ולאחר 5 מועמדויות לבמאי הטוב ביותר ו-7 מועמדויות לסרט הטוב ביותר), אך נותרו יצירות שנויות במחלוקת מבחינה קולנועית וערכית. בשנת 2005 ביים את הסרט "מינכן", המספר על טבח הספורטאים באולימפיאדת מינכן 1972 ועל חיסול המחבלים בידי סוכני המוסד וצילומיו נותרו חשאיים. שמו הראשון שהוצע היה "נקמה", אך שונה (וזאת עקב חשש מצד חברות ההפקה וספילברג עצמו כי יעורר זעם מצד אנשים רבים) ל"מינכן". מדי פעם היו לספילברג תקופות בהן יצירותיו לא זכו להצלחה רבה בקופות ואף נכשלו, או שקיבלו ציונים נמוכים מצד מבקרי הקולנוע; (הבולט שבהם הוא הסרט "הוק", על פיטר פן שהתבגר), אך אלו לא פגעו במעמדו הרם והייחודי כבמאי מוביל ומוערך. בשנת 2022 יצא סרטו הסמי-אוטוביוגרפי "הפייבלמנים" המתאר את ילדותו ונעוריו, האהבה לקולנוע ואת סיפורו המשפחתי. הסרט מבוסס על חייו, גם אם לא במדויק. בן דמותו נקרא "סמואל" - זהו שמו היהודי של ספילברג. ספילברג הקדיש את הסרט להוריו - לאה וארנולד. בנוסף לבימוי, ספילברג עוסק בהפקת סרטים. הפקת סרטי הנפשה (בין היתר הלהיט "מי הפליל את רוג'ר ראביט"), אך גם שוברי קופות כמו "בחזרה לעתיד" ו"פארק היורה 3". הוא שותף בבעלות באולפני "דרימוורקס" (האחראי לסרטים מצליחים כמו "נסיך מצרים", "מרד התרנגולים" ו"שרק"). בשנת 2006 הפיק את הסרט "מכתבים מאיוו ג'ימה" בבימויו של קלינט איסטווד. ספילברג הפיק מספר סדרות הנפשה מצליחות עבור חברת האחים וורנר, כמו "עלילות טייני טון", "אנימניאקס", "פריקזויד" ו"פינקי והמוח" (שהפכה לסדרת קאלט בקרב מעריצים). בסדרה "אנימניאקס" שודר מערכון עם קריצה עצמית ובו גיבורי הסדרה עוזרים למיכלאנג'לו לצבוע את תקרת הקפלה הסיסטינית. הצייר הדגול משוכנע שחבר הליצנים שמסביבו הרס הכול כשהוא רואה שבמרכז התקרה, בציור המפורסם שבו נוגעים אצבעות האדם והאלוהים, מופיע אי. טי. במקום אלוהים. אולם כאשר האפיפיור מגיע לצפות בתקרה, הוא מביע שביעות רצון. אז מסתבר לצופים שהאפיפיור הוא ספילברג בעצמו, "הסוד להצלחה הוא להכיר את הקהל שלך", מסכמים גיבורי הסדרה. לקח חלק בהפקת הסדרה "Halo" סדרת לייב אקשן המבוססת על זיכיון משחקי הווידאו Halo, שעלתה במהלך שנת 2022 בשירות הסטרימינג של פרמאונט+. ספילברג הוא משמש כאן כמפיק בפועל של סדרת המלחמה "אדוני האוויר" שתעלה גם במהלך שנה זו ברשת אפל TV פלוס. ספילברג היה בין מפיקי הסדרה התיעודית "החיים על פני האדמה" (2023) שהופצה דרך נטפליקס וכוללת שילוב של צילומי טבע באיכות HDTV ושחזור בעלי חיים פרה-היסטוריים באנימציה ממוחשבת. בצד השני של המצלמה הופיע ספילברג מספר פעמים בהופעת קמע בתפקידי אורח קומיים, או כניצב הנראה לשנייה או שתיים, הן בסרטים שביים בעצמו כמו "אינדיאנה ג'ונס" ו"העולם האבוד" והן בסרטים שהפיק או שביימו או הפיקו ידידיו, כמו "גרמלינס" או "האחים בלוז" (בו שיחק תפקיד של פקיד במשרד השמאי המחוזי בסצנה הנמשכת כדקה). באוגוסט 2024, פורסם כי הסרט של קלואי ז'או, "Hamnet", יופץ על ידי חברת Focus Features, וכי ספילברג הצטרף כמפיק. מלבד ספילברג, המפיקים של הסרט כוללים את ליזה מרשל, פיפה האריס וסם מנדס. ספילברג הצהיר מספר פעמים שהוא גאה במוצאו היהודי ויצא להגנת ישראל פעמים רבות ובין היתר מחרים את תנועת BDS ומסרב להופיע או להיפגש בפני פעילים או מנהיגים אנטישמים או אנטי ציונים. כיהודי הוא מרבה לעסוק בתולדות עם ישראל. אחד מסרטיו, "רשימת שינדלר", עוסק בהצלת יהודים בשואה על ידי חסיד אומות העולם, אוסקר שינדלר. ספילברג מממן את קרן השואה "הקרן לתיעוד ההיסטוריה החזותית של השואה באוניברסיטת דרום קליפורניה" (אנ'), אשר עוסק בתיעוד עדויות ניצולי השואה. סרטים נוספים שלו העוסקים ביהודים הם "פייבל והחלום האמריקאי", "מינכן", ועוד. בנוסף מממנת קרן מטעמו חלק ניכר מפעילות ארכיון ספילברג באוניברסיטה העברית. ספילברג היה נשוי לשחקנית איימי אירווינג בין השנים 1985–1989, בהסדר הגירושין הוא העניק לאירווינג 100 מיליון דולר. לפי ההסדר, ספילברג ואירווין חולקים באחריות ובטיפול בבנם המשותף, מקס סמואל. לאחר כישלון נישואין אלו, ספילברג פיתח מערכת יחסים עם השחקנית קייט קאפשו אשר שיחקה בסרטו "אינדיאנה ג'ונס והמקדש הארור", הם נישאו ב-12 באוקטובר 1991 לאחר שקאפשו התגיירה לטובת הנישואים. הם הבעלים של ארבעה בתים ברחבי ארצות הברית. ב-10 בדצמבר 2023 הכריז ספילברג על מיזם לתיעוד הזוועות והפשעים נגד האנושות שביצעו הפלסטינים במתקפת הטרור של 7 באוקטובר 2023. במסגרת הפרויקט יוקלטו עדויות של ניצולי הטבח. לספילברג שישה ילדים, מתוכם ארבעה ביולוגים: מקס סמואל ספילברג (נולד ב-13 ביוני 1985) - בנו של ספילברג מנישואיו עם אמי אירווינג ת'או ספילברג (נולד ב-1988) - בנה המאומץ של קאפשו לפני נישואיה לספילברג, שאימץ אותו גם הוא לאחר נישואיהם. סשה רבקה ספילברג (נולדה ב-14 במאי 1990) - בתם המשותפת של ספילברג וקאפשו. סויר אייברי (Sawyer Avery) (נולד ב-10 במרץ 1992) - בנם המשותף של ספילברג וקאפשו. מיקלה ג'ורג' (נולדה ב-28 בפברואר 1996) - בת מאומצת. דסטרי אלין ספילברג (נולדה ב-1 בדצמבר 1996) - בתם המשותפת של ספילברג וקאפשו. כאן נמצאת פילמוגרפיה מורחבת של פעילותו של ספילברג "לברוח לשום מקום" (1959) - סרטו הראשון של ספילברג, בן 40 דקות, יצא כשהיה בן 13. הוא זכה בתחרות סרטים קטנה "אור האש" (1964) - הופץ בפיניקס, אריזונה כשהיה בן 17 "דואל" (1971) - מרדף מוזר ויוצא דופן של משאית ענק אחר אדם תמים "שוגרלנד אקספרס" (1974) - גולדי הון משחקת כאשתו של אסיר נמלט, היוצאת ביחד עמו לקבל את החזקה על ילדם "מלתעות" (1975) - רוי שיידר רודף אחרי הכריש המפורסם ביותר בתולדות הקולנוע "מפגשים מהסוג השלישי" (1977) - ריצ'רד דרייפוס יוצא כנגד הממסד, ונפגש עם חייזרים "1941" (1979) - קומדיה בה מככב ג'ון בלושי, אודות הפחד מפלישה יפנית לארצות הברית במלחמת העולם השנייה "אינדיאנה ג'ונס ושודדי התיבה האבודה" (1981) - הסרט הראשון בסדרה בה משחק האריסון פורד את הארכאולוג העשוי ללא חת, שמחפש את ארון הברית לפני הנאצים "אי. טי." (1982) - סיפורו של החייזר האהוב ביותר בתולדות הקולנוע "אזור הדמדומים: הסרט" (1983) - סרט מסתורין ואימה שמבוסס על סדרת הטלוויזיה המצליחה "אזור הדמדומים" "אינדיאנה ג'ונס והמקדש הארור" (1984) - המשך שני בסדרה על הארכאולוג בעל המגבעת והשוט, עוזר לכפר נידח בהודו נגד כת אכזרית "הצבע ארגמן" (1985) - סיפורה של אישה אפרו אמריקנית הלוחמת לזכויותיה. עם וופי גולדברג "פייבל והחלום האמריקאי" (1986) - "An American Tail" - סרט אנימציה המציג את העכברים כמשל ליהודי אירופה הבורחים מן האנטישמיות לאמריקה. גיבור הסרט הוא העכבר פייבל (שם סבו של ספילברג) "אימפריית השמש" (1987) - סיפור התבגרות של נער במחנה שבויים יפני בסין במלחמת העולם השנייה. עם ג'ון מלקוביץ' וכריסטיאן בייל "אינדיאנה ג'ונס ומסע הצלב האחרון" (1989) - המשך השלישי בסדרה, ג'ונס היוצא בעקבות הגביע הקדוש ומחלץ את אביו (גולם על ידי שון קונרי) מהנאצים "תמיד" (1989) - קומדיה רומנטית בהשתתפות הולי האנטר, ריצ'רד דרייפוס וג'ון גודמן "הוק" (1991) - רובין ויליאמס משחק את פיטר פן שגדל ושכח את ארץ לעולם לא "פארק היורה" (1993) - עולם הדינוזאורים מוקם לתחיה בסרט זה שנעשה על פי ספרו של מייקל קרייטון, בכיכובם של סם ניל, ג'ף גולדבלום וריצ'רד אטנבורו. "רשימת שינדלר" (1993) - ליאם ניסן מגלם את אוסקר שינדלר אשר הציל מאות יהודים מן הנאצים בשואה "פארק היורה: העולם האבוד" (1997) - המשך לסרט הדינוזאורים המצליח בכיכובם של ג'ף גולדבלום וג'וליאן מור "אמיסטאד" (1997) - סיפורו של מרד בספינת עבדים. "להציל את טוראי ריאן" (1998) - טום הנקס משחק בסרט זה מפקד של יחידה צבאית הנשלחת, במהלך הפלישה לנורמנדי במלחמת העולם השנייה, למצוא ולחלץ חייל ששלושה מאחיו נפלו בקרב "אינטליגנציה מלאכותית" (2001) - סרט העוסק ברובוטים ובבינה מלאכותית בכיכובם של היילי ג'ואל אוסמנט וג'וד לאו "דו"ח מיוחד" (2002) - בסרט מדע בדיוני זה משחק טום קרוז סוכן ביחידה מיוחדת שתפקידה למנוע פשעים עתידיים באמצעות קריאת מחשבות "תפוס אותי אם תוכל" (2002) - לאונרדו דיקפריו משחק בסרט זה נוכל המשתמש בזהויות שונות ונרדף על ידי סוכן ה־FBI שמגלם טום הנקס. "טרמינל" (2004) - טום הנקס משחק בסרט זה מהגר ממדינה מזרח אירופית שאינה קיימת הנתקע, עקב טעות ביורוקרטית, בטרמינל של נמל תעופה גדול בארצות הברית "מלחמת העולמות" (2005) - עיבוד מודרני לספר המדע הבדיוני המפורסם של הרברט ג'ורג' ולס, בו מגלם טום קרוז אדם הנמלט מחייזרים הפולשים לכדור הארץ "מינכן" (2005) - דרמת מתח אודות אבנר (אריק באנה), איש המוסד שתפקידו היה למצוא את חברי ארגון "ספטמבר השחור" שהיו אחראים לטבח הספורטאים באולימפיאדת מינכן, ולחסלם אחד אחד. (ראו מבצע זעם האל) "אינדיאנה ג'ונס וממלכת גולגולת הבדולח" (2008) - המשך הרביעי לסדרת ההרפתקאות המצליחה, אינדיאנה ג'ונס נגד סוכני ברית המועצות על חיפוש של גולגולת הבדולח המסתורית "הרפתקאות טינטין: תעלומת החד-קרן" (2011) - סרט אנימציה בטכנולוגיית לכידת תנועה. מסופר על טינטין גיבור הקומיקס המפורסם מאת הסופר והמאייר ארז'ה במסע לחיפוש של אגדת ה"חד קרן" "סוס מלחמה" (2011) - סרט העוסק בקורותיו של סוס מרוצים המחליף בעלים רבים בתקופת מלחמת העולם הראשונה "לינקולן" (2012) - סרט ביוגרפי אודות אברהם לינקולן בכיכובם של דניאל דיי-לואיס, סאלי פילד וג'וזף גורדון לוויט "גשר המרגלים" (2015) - סרט דרמה המתאר את המשפט של מרגל סובייטי והחלפתו עם טייס אמריקאי בזמן המלחמה הקרה. בכיכובו של טום הנקס "העי"ג" (2016) - סרט קולנוע אמריקאי מבוסס על ספר הילדים "העי"ג" מאת רואלד דאל, המגולל את סיפורה של ילדה בבית יתומים, המתיידדת עם ענק "העיתון" (2017) - סרט דרמה המבוסס על פרשת מסמכי הפנטגון, בכיכובם של מריל סטריפ וטום הנקס "שחקן מספר אחת" (2018) - סרט מדע בדיוני המבוסס על הספר "שחקן מספר אחת", העוסק בעתיד דיסטופי בו מרבית האנושות עושה שימוש במשחק מציאות מדומה לחיפוש אחר אוצר "סיפור הפרברים" (2021) - סרט דרמה מוזיקלי והוא מהווה עיבוד למחזמר באותו השם משנת 1957 מאת ליאונרד ברנשטיין וסטיבן סונדהיים. הפייבלמנים‏ (2022) - דרמת התבגרות המבוססת באופן רופף על ילדותו של ספילברג באריזונה. כמה מסרטיו של ספילברג מדורגים ברשימת 100 הסרטים המצליחים ביותר בכול הזמנים, בדרוג על פי רמת ההכנסות (דירוגם לא הובא כאן משום השינוי בדירוג הסרטים בכול פעם שיוצא למסכים שובר-קופות). הסכום הנמוך ביותר ברשימה עומד על כ-380 מיליון דולר. נכון לאפריל 2018, ספילברג הוא הבמאי היחיד שסך ההכנסות מסרטיו מגיע למעל 10 מיליארד דולר. "פארק היורה" - עם 914.7 מיליון דולר. "בחזרה לעתיד" - עם 821.4 מיליון דולר. "אי. טי." - עם 792.9 מיליון דולר. "אינדיאנה ג'ונס וממלכת גולגולת הבדולח" - עם 786.6 מיליון דולר. "פארק היורה: העולם האבוד" - עם 618.6 מיליון דולר. "מלחמת העולמות" - עם 588.6 מיליון דולר. "שחקן מספר אחת" - עם 582.9 מיליון דולר. "להציל את טוראי ריאן" - עם 481.8 מיליון דולר. "אינדיאנה ג'ונס ומסע הצלב האחרון" - עם 474.2 מיליון דולר. "מלתעות" - עם 470.7 מיליון דולר. "שודדי התיבה האבודה" - עם 384.1 מיליון דולר. אביר מפקד במסדר האימפריה הבריטית (2001) פרס חוג מבקרי הסרטים של לונדון לסרט השנה (1998) אגדה חיה של ספריית הקונגרס (אפריל 2000) פרס אינקפוט (1982) קצין בלגיון הכבוד (2008) פרס אגודת מבקרי הקולנוע של דלאס-פורט וורת' לבמאי הטוב ביותר (1993) פרס סאטורן לבמאי הטוב ביותר (1978) פרס חוג מבקרי הקולנוע של ניו יורק לסרט הטוב ביותר (1998) פרס חוג מבקרי הסרטים של לונדון לסרט השנה (1994) פרס חוג מבקרי הסרטים של לונדון לבמאי השנה (1994) פרס מכון הסרטים האמריקאי על מפעל חיים (1995) פרס הזיכרון על שם אירווינג ת'אלברג (1987) דוקטור לשם כבוד מאוניברסיטת הרווארד (2016) פרס גלובוס הזהב לבמאי הטוב ביותר - סרט קולנוע (2023) פרס אגודת מבקרי הקולנוע של דלאס-פורט וורת' לבמאי הטוב ביותר (1998) מדליית השלום של האו"ם (1982) היכל התהילה של המדע הבדיוני והפנטזיה (2005) פרס סזאר (1995) פרס סאטורן לבמאי הטוב ביותר (1982) פרס גלובוס הזהב (1994) פרס הוגו להצגה הדרמטית (1982, 1982, 1990, 1994) פרס אמי לבידור בשעות היום לתוכנית אנימציה לילדים (1997) פרס סאטורן לבמאי הטוב ביותר (1994) פרס אוסקר לבמאי הטוב ביותר (1998) פרס אוסקר לסרט הטוב ביותר (1993) פרס באפט"א לסרט הטוב ביותר (1993) פרס אוסקר לבמאי הטוב ביותר (1993) המדליה הלאומית למדעי הרוח (1999) פרס איגוד עיתונאי הברודקאסט לבמאי הטוב ביותר (2002) פרס מרכז קנדי (2006) עיטור מסדר הכבוד של הרפובליקה הפדרלית של גרמניה בדרגת מפקד בכיר (1998) פרס גלובוס הזהב לבמאי הטוב ביותר - סרט קולנוע (1998) פרס סאטורן לבמאי הטוב ביותר (2003) פרס חוג מבקרי הקולנוע של ניו יורק לסרט הטוב ביותר (1993) פרס אגודת מבקרי הסרטים הלאומית לבימוי הטוב ביותר (1993) פרס אגודת מבקרי הקולנוע של בוסטון לבמאי הטוב ביותר (1983) פרס אגודת מבקרי הסרטים הלאומית לבימוי הטוב ביותר (1982) פרס צופה הנשר הנכבד Eagle Scout מפקד של מסדר הכתר הבלגי דוקטור לשם כבוד של האוניברסיטה היגלונית של קרקוב כוכב בשדרת הכוכבים בהוליווד פרס באפט"א לבימוי הטוב ביותר פרס מועצת ביקורת הקולנוע האמריקנית לסרט הטוב ביותר מדליית החירות של פילדלפיה פרס גילדת הבמאים האמריקנית פרס חוג מבקרי הסרטים של ניו יורק לסרט אנימציה מדליית החירות הנשיאותית פרס אמי לבידור בשעות היום פרס התסריט הטוב ביותר של פסטיבל קאן מסדר החיוך פרס סזאר של כבוד אביר הצלב הגדול של מסדר ההצטיינות של הרפובליקה האיטלקית פרס יופיטר בשנת 2001 זכה בתואר הכבוד של אביר מפקד במסדר האימפריה הבריטית (KBE) מאת מלכת בריטניה, על תרומתו לתעשיית הבידור הבריטית. בטקס פרסי גלובוס הזהב שנערך ב-11 בינואר 2009 הוא זכה בפרס על מפעל חיים ע"ש ססיל ב. דה-מיל. ב-2013 עיטור נשיא מדינת ישראל על פעילותו למען ישראל ב-2015 עוטר במדליית החירות הנשיאותית על ידי נשיא ארצות הברית ברק אובמה. בשנת 2021, זכה בפרס גלובוס הזהב על המיוזיקל בבימויו "סיפור הפרברים" ספטמבר 2022 פרס חביב הקהל בפסטיבל טורונטו לסרטו האוטוביוגרפי "הפייבלמנים" פברואר 2023 פרס דב הזהב על מפעל חיים מארדקטילוס ספילברגי (Maaradactylus spielbergi), הוא מין של פטרוזאור, סוג של דינוזאור מעופף שהתגלה ב-2019 ונקרא על שם סטיבן שפילברג, כיוון שבעלי חיים אלו מככבים רבות בסרטי פארק היורה של ספילברג. על ספילברג נכתבו מספר רב של ביוגרפיות לאורך השנים, להלן רשימה נבחרת: Collins, Tom, Steven Spielberg Creator of E.T., Dillon (Minneapolis, MN), 1983 Leather, Michael, The Picture Life of Steven Spielberg, F. Watts (New York City), 1984 Mabery, D. L., Steven Spielberg, Lerner (Minneapolis, MN), 1986 Mott, Donald R. and Cheryl McAllister Saunders, Steven Spielberg, Twayne (Boston, MA), 1986 Conklin, Thomas, Meet Steven Spielberg, Bullseye Biography/RandomHouse, 1994 Sanello, Frank, Spielberg: The Man, the Movies, the Mythology, 1996 Baxter, John, Steven Spielberg, HarperCollins, 1997 Ferber, Elizabeth, Steven Spielberg, 1997 McBride, Joseph, Steven Spielberg: A Biography, De Capo Press, 1999 Brode, Douglas, The Films of Steven Spielberg, Citadel Press (Secaucus, NJ), 2000 אתר האינטרנט הרשמי של סטיבן ספילברג (באנגלית) סטיבן ספילברג, במסד הנתונים הקולנועיים IMDb (באנגלית) סטיבן ספילברג, באתר "אידיבי", מאגר הידע העברי לקולנוע ישראלי ועולמי סטיבן ספילברג, באתר AllMovie (באנגלית) סטיבן ספילברג, באתר Rotten Tomatoes (באנגלית) סטיבן ספילברג, באתר Box Office Mojo (באנגלית) סטיבן ספילברג, באתר Metacritic (באנגלית) סטיבן ספילברג, במסד הנתונים הקולנועיים KinoPoisk (ברוסית) סטיבן ספילברג, באתר Last.fm (באנגלית) סטיבן ספילברג, באתר AllMusic (באנגלית) סטיבן ספילברג, באתר MusicBrainz (באנגלית) סטיבן ספילברג, באתר Discogs (באנגלית) סטיבן ספילברג, באתר וואלה סרטים(הקישור אינו פעיל) פילמוגרפיה מורחבת של פעילותו של ספילברג טרנס רפרטי, הניו יורק טיימס, שוט ההצלפה של ספילברג, באתר הארץ, 9 במאי 2008 עמנואל לוי, לא נח לרגע: ריאיון עם סטיבן ספילברג, באתר Xnet‏, 13 בנובמבר 2011 אורי קליין, למה ספילברג נחשב לאחד הבמאים האמריקאים הגדולים?, באתר הארץ, 23 בדצמבר 2012 ציפי שמילוביץ, סטיבן קינג, באתר ynet, 1 ביולי 2016 דני לרנר, כל הסרטים של שפילברג מהטוב ועד הגרוע ביותר, באתר nrg‏, 19 בדצמבר 2016 אבנר שביט‏, בגלל הקשר של ספילברג לישראל: לבנון מחרימה את "העיתון", באתר וואלה, 14 בינואר 2018 אדם פופסקו, הניו יורק טיימס, סטיבן ספילברג: "אי אפשר לדבר על השואה כעל תופעה חד־פעמית", באתר הארץ, 22 בדצמבר 2018 סטיבן ספילברג, באתר אנציקלופדיה בריטניקה (באנגלית) 50 שנים, 32 סרטים: סטיבן ספילברג מציין יובל של פליאה קולנועית, באתר הארץ, 16 בנובמבר 2021 סטיבן שפילברג (1946-), דף שער בספרייה הלאומית Forbes, Steven Spielberg (באנגלית) איזו תמונה. מימין הרבי מלובביץ'. משמאל לאה אדלר אמא של סטיבן ספילברג, אישה מיוחדת שנפטרה השבוע בגיל 97. שליחי חב"ד חבריה שלפו מהארכיון, באתר Twitter אבנר שביט‏, מפגשים מהסוג האישי: "ספילברג" הוא דוקו מקיף ואינטימי למדי על הקולנוען האגדי, באתר וואלה, 13 באוקטובר 2017 Rebecca Rubin, Chloe Zhao’s ‘Hamnet’ Lands at Focus Features, Steven Spielberg Boards as Producer, Variety, ‏2024-08-20 (באנגלית אמריקאית) נירית אנדרמן, מה מושך את האחות של סטיבן ספילברג לחיל האוויר הישראלי, באתר הארץ, 31 בדצמבר 2015 ניסן צור, ספילברג יתעד את זוועות 7 באוקטובר, באתר ערוץ 7, 10 בדצמבר 2023. רעיה מורג, "הפייבלמנים" מספר את החיבור בין פנטסיית המציצנות הקולנועית לפנטסיית היצירה, באתר הארץ, 7 בדצמבר 2022 Pamela McClintock‏, Box-Office Milestone: Steven Spielberg Is First Member of $10B Directors' Club‏, הוליווד ריפורטר, ‏17 באפריל 2018 (באנגלית) President Obama Names Recipients of the Presidential Medal of Freedom, אתר הבית הלבן, 16 בנובמבר 2015 אי-פי, אובמה העניק את מדליית החרות ל-17 מגדולי האומה, בהם יצחק פרלמן, באתר הארץ, 25 בנובמבר 2015 אמיר בוגן, הזוכים הגדולים ב"גלובוס הזהב" 2021: "כוחו של הכלב" ו"סיפור הפרברים", באתר ynet, 10 בינואר 2022 אמיר בוגן, סרטו החדש של הבמאי סטיבן ספילברג, "הפייבלמנים", זכה בפרס הגדול בטורונטו, באתר ynet, 18 בספטמבר 2022 שמוליק דובדבני, החשיפה של ספילברג והסרט שריגש: פסטיבל ברלין מספק את הסחורה, באתר ynet, 22 בפברואר 2023